Hosea 11 | Bibele e Inthaneteng | Phetolelo ea Lefatše le Lecha
11 “Ha Iseraele e sa le moshanyana, ka nako eo ke ne ke mo rata,+ ’me ke bitsitse mora oa ka Egepeta.+ 2 “Ba ile ba ba bitsa.+ Ka tekanyo e tšoanang ba ile ba tloha ho bona.+ Ba ile ba etsetsa litšoantšo tsa Baale sehlabelo,+ ’me ba qala ho etsetsa litšoantšo tse betliloeng mosi oa sehlabelo.+ 3 Empa ha e le ’na, ka ruta Baefraime ho tsamaea,+ ka ba sika ka matsoho;+ ’me ha baa ka ba hlokomela hore ke ba folisitse.+ 4 Ke ’nile ka ba hula ka liropo tsa motho oa lefatše, ka lithapo tsa lerato,+ hoo ho bona ke ileng ka ba joaloka ba tlosang joko mehlahareng+ ea bona, ’me ka bonolo ka tlisetsa e mong le e mong lijo.+ 5 Ba ke ke ba khutlela naheng ea Egepeta, empa Assyria e tla ba morena+ oa bona, hobane ba hanne ho khutla.+ 6 Ka sebele sabole e tla tsokoa metseng+ ea bona ’me e felise mekoallo ea bona le ho timetsa+ ka lebaka la merero ea bona.+ 7 Sechaba sa ka se na le tšekamelo ea ho se tšepahale ho ’na.+ Ba se bitsetsa holimo; ho hang ha ho le ea mong ea nyolohang ka tsela leha e le efe. 8 “Nka fana ka uena joang, Uena Efraime?+ Nka nehelana ka uena joang, Uena Iseraele?+ Nka u beha joang joaloka Adma?+ Nka u beha joang joaloka Zeboime?+ Pelo ea ka e fetohile ka hare ho ’na;+ ka nako e tšoanang qenehelo ea ka e fetohile e chesang. 9 Nke ke ka bontša bohale ba ka bo tukang.+ Nke ke ke ka boela ka felisa Efraime,+ etsoe ’na ke Molimo+ ha ke motho, Mohalaleli har’a lōna;+ ’me nke ke ka tla ka khalefo. 10 Ba tla latela Jehova.+ O tla puruma joaloka tau;+ etsoe o tla puruma,+ ’me bara ba tla tla ba thothomela ho tsoa bophirimela.+ 11 Joaloka nonyana ba tla tla ba thothomela ho tsoa Egepeta,+ le joaloka leeba ho tsoa naheng ea Assyria;+ ’me ka sebele ke tla etsa hore ba lule matlong a bona,” ho bolela Jehova.+ 12 “Efraime o mpota-potile ka leshano,+ le ba ntlo ea Iseraele ba mpota-potile ka thetso. Empa, Juda o sa ntse a tsamaea le Molimo,+ ’me oa tšepahala ho Ea Halalelang ka ho Fetisisa.”